Source: http://docplayer.hu/2586245-Varia-kozlemeny-a-gepjarmu-veszelyes-uzemi-jellegenek-megszunesevel-osszefuggesben-keletkezett-karok-megitelese-a-biroi-gyakorlatban.html
Timestamp: 2018-02-24 00:52:06
Document Index: 3870999

Matched Legal Cases: ['Bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ']

VARIA KÖZLEMÉNY A GÉPJÁRMÛ VESZÉLYES ÜZEMI JELLEGÉNEK MEGSZÛNÉSÉVEL ÖSSZEFÜGGÉSBEN KELETKEZETT KÁROK MEGÍTÉLÉSE A BÍRÓI GYAKORLATBAN - PDF
Download "VARIA KÖZLEMÉNY A GÉPJÁRMÛ VESZÉLYES ÜZEMI JELLEGÉNEK MEGSZÛNÉSÉVEL ÖSSZEFÜGGÉSBEN KELETKEZETT KÁROK MEGÍTÉLÉSE A BÍRÓI GYAKORLATBAN"
1 Iustum Aequum Salutare VII. 2011/ VARIA KÖZLEMÉNY A GÉPJÁRMÛ VESZÉLYES ÜZEMI JELLEGÉNEK MEGSZÛNÉSÉVEL ÖSSZEFÜGGÉSBEN KELETKEZETT KÁROK MEGÍTÉLÉSE A BÍRÓI GYAKORLATBAN BATA TÍMEA bírósági titkár A gyakorlatban igen gyakran felmerülõ kérdés, hogy az álló gépjármû vajon fokozott veszélyforrásnak tekinthetõ-e vagy sem. Ha a gépjármû a benne mûködõ, neki erõt adó beépített erõgép folytán minõsül veszélyes üzemnek, akkor azokban az esetekben, amikor ez az erõgép nem mûködik, nem veszti-e el a gépjármû veszélyes üzemi jellegét? A Legfelsõbb Bíróság Elnökségi Tanácsának határozata errõl a következõképpen szól: A gépjármû veszélyes jellege nem szûnik meg annak folytán, hogy a forgalomban részt vevõ jármûvet valamilyen közbejött okból de a továbbhaladás szándékával rövidebb idõre megállítják. 1 Ez az eset forog fenn akkor, ha a gépjármû piros lámpajelzésnél, vagy forgalmi akadály miatt álló helyzetben van. Akkor sem szûnik meg a gépjármû veszélyes üzemi jellege, ha meghibásodás folytán áll le, mindaddig, amíg az út szélére, vagy a forgalomtól távol esõ más helyre nem szállítják. Eszerint nincs jelentõsége annak, hogy az erõgép, azaz a motor leállt-e vagy sem. Erre vonatkozik a Legfelsõbb Bíróság következõ okfejtése is: A veszélyes üzem mûködési körét nem lehet pillanatnyi helyzet szerint megítélni, hanem a veszélyes tevékenység folytatását folyamatában egységesen kell értékelni. 2 A fenti esetek mindegyikében valamely közbejött okból leállott gépjármûrõl volt szó. Azonban az elterjedt bírói gyakorlat szerint a szándékosan, a továbbhaladás szándéka nélkül, még ha rövid idõre is, de nem közbejött okból leállított parkoló gépjármû nem minõsül veszélyes üzemnek. 3 1 PJD VI sz. 2 PJD VIII sz. 3 GELLÉRT GYÖRGY: A Polgári Törvénykönyv magyarázata. Budapest: Közgazdasági és Jogi Könyvkiadó,
2 184 Varia A gépjármûvekkel kapcsolatos peres eljárások bõven szolgáltatnak alkalmat a fenti kérdések vizsgálatára a bírói gyakorlatban elõforduló jogeseteken keresztül. E publikáció írója a bíróságon titkárként eltöltött ideje alatt szerzett tapasztalatai alapján, a bíróságok által meghozott ítéleteket felhasználva igyekszik a két leggyakrabban elõforduló esetkört feldogozni, és áttekintést adni a gépjármû veszélyes üzemi jellegének megszûnésével összefüggésben elõforduló kártérítési joggyakorlatról. I. Az álló gépjármû ajtajának kinyitásával okozott károk A gépjármû veszélyes üzemi jellegének határaival összefüggõ kérdéseket felvetõ leggyakoribb baleseti szituáció az úttest szélén leállított gépjármû ajtajának kinyitásával a gépkocsi mellett elhaladó másik gépjármûben okozott kár. A bíróságok gyakorlata az álló gépjármû ajtajának kinyitásával okozott károk megtérítése vonatkozásában nem egységes, rendkívül hasonló baleseti szituációk esetén is eltérõ válaszokat adnak a jogkérdésre. A biztosító társaságok közül jó néhányan azt az álláspontot képviselik, hogy az út mellett parkoló biztosított gépjármû veszélyes üzemi jellege a motor leállításával megszûnik, ezen felül az ajtó kinyitása semmilyen összefüggésben nem áll a gépjármû veszélyes üzemi jellegével, s így tekintettel arra, hogy a gépjármû üzembentartójának kötelezõ felelõsségbiztosításáról szóló 190/2004. (VI. 8.) Korm. rendelet a gépjármû üzemeltetésével okozott károk megtérítését írja elõ, az álló gépjármûvel okozott károkkal kapcsolatosan a biztosító elutasítja a hozzá benyújtott kárigényeket. Szintén gyakori hivatkozási alap a biztosító társaságok részérõl, hogy még amenynyiben az álló gépjármû veszélyes üzemi jellege nem is szûnik meg, az ajtó kinyitása a gépjármû veszélyes üzemi jellegével nem áll összefüggésben. Az alábbiakban néhány, a gyakorlatban elõforduló, a biztosító társaságok ellen indított peres eljárás elemzésével igyekszem a fentieket szemléltetni. Alperesi biztosított belterületen a piac közelében, egy büfékocsi mellett megállította autóját, hogy palacsintát egyen. A gépjármûbõl történõ kiszállás közben az ajtót figyelmetlenül nyitotta ki, így a mellette elhaladó felperesi gépkocsiban kárt okozott. Felperes a káreseményt a károkozó biztosítójának bejelentette, a biztosító társaság azonban kárigényét elutasította. A Felperes igényét bírósági úton kívánta érvényesíteni. Az elsõfokú eljárásban Felperes hivatkozott a Polgári Törvénykönyvrõl szóló évi IV. törvény (Ptk.) 346. (1) bekezdésre és a BH számú eseti döntésre. Alperesi biztosító társaság hivatkozott a gépjármû üzemben tartójának a már idézett kötelezõ felelõsségbiztosításáról szóló kormányrendelet 2. (5) bekezdésére, amely szerint a gépjármû üzemeltetése során bekövetkezett, az üzemeltetéssel okozott károkat téríti meg, a kötelezõ gépjármû-felelõsségbiztosítás alapján. A gépjármû parkoló helyzetével a jármû veszélyes üzemi jellege megszûnik, a gépjármû ilyen esetben veszélyes üzemnek nem tekinthetõ. Ebbõl következõen a parkoló helyzet nem minõsül a jármû üzemeltetésének. Utalt arra is, hogy a motor leállítása ebben az esetben nem releváns, mert amennyiben úgy is tekinti a bíróság, hogy a perbeli gépjármû veszélyes üzemi jellege nem szûnt meg, az ajtó kinyitása a veszélyes üzemi jelleggel nem áll összefüggésben, így az ilyen módon okozott károk megtérítése semmiképpen nem tartozik a biztosító helytállási kötelezettségének körébe.
3 Varia 185 Az elsõfokú bíróság ítéletében a keresetnek helyt adott és kötelezte az alperesi biztosítót az ajtó kinyitásával okozott károk megtérítésére. Az elsõfokú bíróság ítélete indokolásában kifejtette, hogy álláspontja szerint elsõsorban azt kellett vizsgálnia az eset megítéléséhez, hogy a parkoló gépjármû veszélyes üzemi jellege megszûnt-e, vagy sem. Az elsõfokú bíróság leszögezte, hogy a Polgári Perrendtartásról szóló évi III. törvény (Pp.) a szerint a felek elõadásai és a rendelkezésre álló dokumentumok, bizonyítékok összevetése alapján arra a meggyõzõdésre jutott, hogy alperesi biztosított csak rövid idõre csupán palacsintát akart vásárolni nem kijelölt parkoló helyen, vészvillogó használata és az indítókulcs zárban hagyása mellett állította le a gépkocsit, továbbá mivel a baleset bekövetkeztekor a gépjármûvet a vezetõ még el sem hagyta, fel sem merülhet a veszélyes üzemi jelleg megszûnésének kérdése. Idézte az elsõfokú bíróság a közúti közlekedés szabályairól szóló 1/1975. (II. 5.) KPM-BM együttes rendelet (KRESZ) 41. (7) bekezdését, amely szerint jármûvet õrizetlenül hagyni abban az esetben szabad, ha a vezetõ gondoskodott arról, hogy az önmagától el ne indulhasson és illetéktelen személy el ne indíthassa. Ebbõl következõen a bíróság álláspontja az volt, hogy a gépjármû veszélyes üzemi jellege mindaddig nem szûnik meg, amíg a vezetõ azt szabályos rögzítést és lezárást követõen el nem hagyja. Hivatkozott ezen felül a bíróság a KRESZ 40. (7) bekezdésére is, mely szerint a vezetõ a jármû ajtaját csak akkor nyithatja ki, ha ezzel a közlekedés biztonságát, valamint a személy- és vagyonbiztonságot nem veszélyezteti, továbbá utalt a villogó narancssárga fényjelzést adó elakadást jelzõ lámpa használatának szabályaira vonatkozó KRESZ 56. (7) bekezdésére is. Az ítélettel szemben az alperesi biztosító társaság fellebbezést nyújtott be a másodfokú bírósághoz, fellebbezésében az elsõfokú eljárásban kifejtettekkel megegyezõ érvelést elõadva. A másodfokú bíróság az elsõfokú bíróság ítéletét megváltoztatta és a keresetet elutasította. Hivatkozott a másodfokú bíróság ítéletében arra, hogy álláspontja szerint az elsõfokú bíróság a szükséges mértékig az eset körülményeit feltárta, ám levont jogi következtetése téves. Utalt arra a másodfokú bíróság, hogy álláspontja szerint egységes a bírói gyakorlat abban a kérdésben, hogy a valamilyen közbejött okból a továbbhaladás szándékával leállított gépjármû veszélyes üzemi jellege nem szûnik meg, valamint szintén egységes a bírói gyakorlat abban a kérdésben is, hogy a veszélyes üzem mûködési körét nem a pillanatnyi helyzet szerint kell megítélni, hanem a veszélyes tevékenység folytatása folyamatában értékelendõ. Kiemelte azonban a másodfokú bíróság, hogy a perbeli esetben nem arról van szó, hogy az alperesi biztosított gépjármûvét valamilyen közbejött okból a továbbhaladás szándékával állították meg. Egyértelmû, hogy az alperesi biztosított a gépjármûvet leállította, megkezdte annak elhagyását, ám ezt figyelmetlenül tette, ily módon következett be a perbeli baleset. A kár tehát nem a gépjármû üzemeltetésének közvetlen következménye volt, és nem a fokozott veszéllyel járó tevékenység folytatásából eredt. A jármû veszélyes üzemi jellege a másodfokú bíróság szerint megszûnt, ennek okán az alperesi biztosító társaságot a bekövetkezett kárért helytállási kötelezettség nem terheli. Érdemes megfigyelni, hogy fordított helyzetben, amikor a Felperes volt az út szélén parkoló, gépjármû ajtaját kinyitó fél, alperesi biztosított pedig az elhaladó autó, a bíróság ugyanazon tanácsa a megelõzõ esettõl eltérõ módon foglalt állást.
4 186 Varia A perbeli esetben a Felperes gépjármûvével egy utcában parkolást hajtott végre, majd a gépkocsi ajtaját kinyitotta, ezzel a mellette elhaladó alperesi biztosított gépjármûvében kárt okozott. Felperesi érvelés szerint alperesi biztosított nem kellõ körültekintéssel vezetett és figyelmetlensége okán nem észlelte idõben az ajtó kinyitását, és bár fékezett, a balesetet elkerülni nem tudta. Alperesi biztosító társaság érvelése szerint a Felperes gépjármûve a baleset idõpontjában állt, motorja nem vitásan nem járt, kéziféke behúzott állapotban volt, így a gépkocsi veszélyes üzemi jellegét elvesztette, alperes ezért az okozott károk megtérítésére nem köteles. Másodsorban hivatkozott Alperes a jármû elhagyásának és az ajtó kinyitására vonatkozó KRESZ 40. (7) bekezdésére is, álláspontja szerint Felperes mulasztotta el a kellõ körültekintést a gépjármû ajtajának kinyitásakor. Az elsõfokú bíróság ítéletében rögzíti, hogy a felperesi gépjármû tekintettel arra, hogy az a baleset bekövetkeztekor álló helyzetben volt, kéziféke be volt húzva, motorja nem járt, kétségkívül nem volt veszélyes üzemnek tekinthetõ. Ez az indoklás ellentétes az elõzõ esetben taglalt elsõfokú bíróság érvelésével, mely szerint a gépjármû eltekintve attól, hogy álló helyzetben van, kéziféke be van húzva, mindaddig veszélyes üzemnek tekintendõ, ameddig azt a vezetõ el nem hagyja. Jelen esetben a bíróság a továbbhaladás szándékát sem tartotta fontosnak vizsgálni. Kiemelte azonban a bíróság, hogy az elhaladó gépjármû kétség kívül veszélyes üzemnek tekintendõ, és az alperesi biztosított gépjármûvezetõje akkor mentesülne a felelõsség alól, ha bizonyítaná, hogy a parkoló autó ajtajának kinyitása elháríthatatlan külsõ oknak minõsül, ez pedig a perben nem történt meg. Felperes keresetének helyt adott, és kötelezte az alperesi biztosító társaságot a felperesi gépjármûben keletkezett károk megtérítésére. Az ítélettel szemben Alperes nyújtott be fellebbezést. A másodfokú bíróság az elsõfokú bíróság ítéletét megváltoztatta, a keresetet elutasította. Ismét rámutatott a másodfokú bíróság arra, hogy pusztán a gépjármû leállításával és a kézifék behúzásával a jármû veszélyes üzemi jellege nem szûnik meg, a veszélyes üzemi tevékenységet folyamatában kell értékelni. Így a jelen esetben is veszélyes üzemek találkozásáról van szó, Felperes pedig megszegte a KRESZ-nek a jármû elhagyásáról szóló 40. (7) bekezdését, míg az elhaladó jármû vezetõje a parkoló gépjármû melletti szabályos elhaladással KRESZ szabályszegést nem követett el. A fenti másodfokú ítéletekben foglalt jogi érvelés köszön vissza a következõ ítéletben is: A perbeli esetben Felperesi gazdasági társaság tehergépjármûvével az azt vezetõ személy belterületen, az út szélén leparkolt, a tehergépjármû motorját leállította, majd megkezdte a kiszállást. Ekkor a mellette elhaladó alperesi biztosított gépjármûvének csapódott a tehergépjármû ajtaja, mindkét jármûben kár keletkezett. Felperes azzal érvelt, hogy az úttest elég széles volt ahhoz, hogy alperesi biztosított kellõ körültekintés mellett elhaladhasson a felperesi gépjármû mellett, akár egy méteres oldaltávolság megtartására is lehetõség lett volna. Felperes keresetét a késõbbiekben akként módosította, hogy a felek között a kármegosztás arányát alperesre terhesebben, 80-20%-os mértékben látta megalapozottnak. Alperes érvelése szerint a balesetben részes felek mindegyike egyenlõ mértékben tehetõ felelõssé a baleset bekövetkeztéért, a kármegosztás arányát a balesetben részes felek között 50-50%-os mértékben látta megalapozottnak megállapítani.
5 Varia 187 A bíróság Felperes keresetét alaposnak találta. Ítéletében kiemelte, hogy a gépjármû parkolásával, a motor leállításával nem szûnik meg automatikusan a gépjármû veszélyes üzemi jellege, mert a veszélyes üzemi tevékenységet folyamatában kell értékelni. Álláspontja szerint a veszélyes üzemi tevékenység utolsó fázisa az ajtó bezárása. A kármegosztás arányát a meglehetõsen széles úttestre való hivatkozással 80-20%-os mértékben látta helyesnek meghatározni, álláspontja szerint alperesi biztosítottnak meglehetõsen nagy oldaltávolság megtartására is lehetõsége lett volna. Egy másik perben az alperesi biztosító társaság biztosítottja belterületen az orvosi rendelõvel szemben az úttest szélén leparkolta gépjármûvét és el kívánta azt hagyni, amikor az ajtó kinyitásával a mellette kerékpárral elhaladó Felperes az ajtónak nekiment és elesett. Felperes keresetét az alperesi biztosító társasággal, mint I. r. alperessel szemben, valamint a gépkocsit vezetõ magánszeméllyel, mint II. r. alperessel szemben nyújtotta be. Az I. r. alperes biztosító társaság azzal érvelt, hogy a leállított és parkoló autó ajtajának kinyitása nem tartozik a veszélyes üzem mûködtetéséhez, így a biztosító társaság a kötelezõ gépjármû-felelõsségbiztosítási szerzõdés alapján az okozott károkért helytállni nem köteles. A bíróság ítéletében osztotta az I. r. alperes álláspontját és kifejtette, hogy a veszélyes üzem fennállását a személygépjármûvek esetében addig lehet megállapítani, ameddig a forgalomban való részvételi szándék fennáll. A II. r. alperes elõadása szerint az út szélén leállt, kiszállt az autóból, hogy egy közeli üzletbe menjen. A bíróság szerint a II. r. alperes részérõl a forgalomban való részvételi szándék hiányzott, így a gépjármû veszélyes üzemi jellege megszûnt. A bíróság kifejtette, hogy a leállás akkor minõsülhet veszélyes üzemnek, ha valamilyen közlekedési akadály tartja fenn a jármûvet, például piros lámpánál áll és a továbbhaladás szándéka egyértelmûen kimutatható, mely azonban jelen esetben hiányzott. A bíróság az I. r. alperessel szemben a kereset elutasításáról határozott, a Felperes kárának megtérítésére az általános kártérítési szabályok szerint a II. r. alperest, a gépjármû vezetõjét kötelezte, aki a bíróság álláspontja szerint megszegte a KRESZ már idézett 40. (7) bekezdését és nem kellõ körültekintéssel hagyta el a gépjármûvet. A fentebb ismertetett esetektõl némiképpen eltérõ, ám szintén az álló gépjármû veszélyes üzemi jellegét is érintõ esetben a gépjármû egyik utasa nyitotta ki a gépjármû ajtaját, így kárt okozva a mellette elhaladó gépjármûben. A Felperes, az elhaladó gépjármû tulajdonosa kártérítési igényt kívánt érvényesíteni az út szélén parkoló gépjármû kötelezõ gépjármû felelõsségbiztosítójával, az Alperessel szemben. Alperes elsõdlegesen hivatkozott a korábbi esetekben is már gyakorta kifejtett alperesi álláspontra, mely szerint a gépjármû a baleset idõpontjában üzemen kívül volt, s így mivel a vonatkozó kormányrendelet alapján alperesi biztosító társaság az üzemeltetés során okozott károkat köteles megtéríteni jelen esetben nem tartozik helytállási kötelezettséggel. Másodlagosan érvelésében kifejtette, hogy álláspontja szerint az ajtó kinyitása nem áll összefüggésben a gépjármû veszélyes üzemi jellegével, ebbõl a szempontból nem releváns az a tény sem, hogy a jármû motorja állt vagy nem a baleset bekövetkeztekor. A perbeli esetben az Alperes álláspontja szerint az elõzõekbõl következõen a kárfelelõsség alapja nem a Ptk a, hanem a Ptk a, amely esetben a károkozó közvetlenül jelen esetben a gépjármû utasa és nem a veszélyes üzemi tevékenység folytatója köteles helytállni az okozott károkért.
6 188 Varia A bíróság ítéletében felperesi kereset elutasításáról határozott. A bíróság indokolásában rámutatott, hogy a perbeli esetben a gépjármû utasa nyitotta ki az álló gépjármû ajtaját. A 190/2004. (VI. 8.) Korm. rendelet 1. számú mellékletének 1. pontja alapján a felelõsségbiztosítás kiterjed azoknak a megalapozott kártérítési igényeknek a kielégítésére, valamint mindazoknak a megalapozatlan kártérítési igényeknek az elhárítására, amelyeket a biztosított személyekkel szemben a biztosítási szerzõdésben megjelölt gépjármû üzemeltetésével okozott károk miatt támasztanak. Mindemellett a Ptk (1) bekezdése is rögzíti, hogy a felelõsségbiztosítási szerzõdés alapján a biztosított követelheti, hogy a biztosító a szerzõdésben megállapított mértékben mentesítse õt olyan kár megtérítése alól, amelyért jogszabály szerint felelõs. Ebbõl eredõen tehát a biztosított az, akinek a magatartásából eredõ károk megtérítésére a biztosító köteles. A vonatkozó 190/2004. (VI. 8.) Korm. rendelet 1. d.) pontja értelmében biztosítottnak a gépjármû üzemben tartója és vezetõje tekintendõ. A perbeli esetben nem vitásan a gépjármû utasa nyitotta ki a gépjármû ajtaját, így tekintettel arra, hogy az utas a fenti rendelkezések értelmében nem minõsül biztosítottnak a kötelezõ gépjármû felelõsségbiztosítási szerzõdés és a jogszabály szerint sem, így alperesi biztosító társaság az õ jogellenes cselekményébõl fakadó károk megtérítésére nem köteles. II. Az elgurult gépjármûvekkel kapcsolatos jogesetek A gépjármû veszélyes üzemi jellegének megszûnése, mint a fentebb vizsgált esetekbõl is látható legtöbbször a gépjármû leállításával hozható összefüggésbe. Az álló gépjármû ajtajának kinyitásához hasonlóan gyakran elõforduló eset a leállított gépjármû elgurulása, annak következtében, hogy a kéziféket a vezetõ elfelejti behúzni. A bíróságok a különbözõ jogesetek kapcsán eltérõ álláspontot képviselnek a tekintetben, hogy az ilyen gépjármûvek által okozott károk a gépjármû, mint veszélyes üzem által okozott károknak minõsülnek-e, illetve a gépjármûvön fennálló kötelezõ gépjármû felelõsségbiztosítás alapján térítendõk-e a biztosító által. A következõkben e dolgozat írója néhány jogeseten keresztül igyekszik bemutatni a bírói gyakorlatban kialakult álláspontokat. A perbeli esetben a Felperes otthona elõtt megállt, hogy a kaput kinyissa, amikor a lejtõs utcában egy feljebb parkoló autó gurulni kezdett és az õ álló gépjármûvének ütközött. Az esetet követõen az elgurult gépjármû vezetõje felelõsségét elismerte, tekintettel arra, hogy maga sem vitatta, hogy a gépjármû kézifékét elfelejtette behúzni. Felperes kártérítési igényét bírósági eljárás során kívánta érvényesíteni, mivel a kárigényét a biztosító társaság elutasította. Alperesi biztosító társaság a perben azzal érvelt, hogy a parkoló autó veszélyes üzemi jellege megszûnt, a parkolás nem minõsül üzemeltetésnek. Hivatkozott továbbá az Alperes a BH számú eseti döntésre, amely hasonlóan elgurult autó által okozott kár vonatkozásában érvényesített kereset kapcsán született. Ebben a Legfelsõbb Bíróság rámutatott arra, hogy a perben nem az I. r. alperesi biztosító társaság helytállási kötelezettsége állapítható meg, hanem a II. r. alperes elgurult gépjármû vezetõjének felelõssége a Ptk alapján. A Legfelsõbb Bíróság rámutatott eseti döntésében, hogy a szerzõdésen kívüli károkozásról szóló általános
7 Varia 189 szabályokat a perbeli esetben a KRESZ-nek a gépjármû leállításának mikéntjére vonatkozó szabálya tölti meg tartalommal a vonatkozásban, hogy a jármû õrizetlenül hagyása (parkolás, várakozás) esetén annak vezetõjétõl általában milyen magatartás várható el, illetõleg hogy a jármûvezetõ mikor minõsíthetõ vétkesnek. A törvény idézett rendelkezése szerint a vezetõ a jármû õrizetlenül hagyása során akkor jár el úgy, ahogy az, az adott helyzetben általában elvárható, ha gondoskodik arról, hogy a gépjármû magától ne indulhasson el, továbbá azt más személy se indíthassa el. E jogszabályi rendelkezés egyszerû nyelvtani értelmezésébõl azonban olyan következtetés vonható le, hogy nem a jármû motorjának, hanem magának a jármûnek az elindulását vagy elindítását kell megakadályozni. Ez utóbbi pedig nemcsak a motor beindításával érhetõ el, hanem közvetlen emberi erõvel is. Ezért a II. r. alperes akkor járt volna el úgy, ahogy az, az adott helyzetben általában elvárható, valamint ahogy az a jogszabály elõírásának is megfelel, ha a parkoló jármûve sebességváltóját elsõ sebességbe kapcsolja, és annak kézifékét is behúzza. Ez utóbbi alól nem mentesíti õt az a körülmény sem, hogy a károkozás idején fagy volt. Kétségtelen, hogy ilyenkor a gépkocsivezetõk többsége tartós leálláskor nem használ kéziféket, de ezt saját veszélyére és abban a tudatban teszi, hogy a magatartás nem felel meg a jogszabály elõírásainak. 4 A bíróság a perbeli esetben a keresetnek helyt adott és kötelezte az alperesi biztosító társaságot az elgurult gépjármû által okozott károk megtérítésére. A bíróság ítéletében kifejtette, hogy álláspontja szerint a 190/2004. (VI. 8.) számú Korm. rendeletben szereplõ gépjármû üzemeltetése fogalmat kiterjesztõbben szükséges értelmezni, a szûk értelmezés ugyanis azt jelentené, hogy a biztosító minden olyan esetben kibújhatna helytállási kötelezettsége alól, ahol a jármûvet akár a parkolás szándékával is megállítja annak vezetõje az úton. Az eljáró bíróság szerint a fogalom tág értelmezésének szükségességére rámutat az is, hogy a Kormányrendelet a biztosítottak körébe bevonja nemcsak a gépjármû üzemben tartóját, hanem a gépkocsi vezetõjét is. A bíróság kiemelte ítéletében azt is, hogy a felek elõadásai alapján arra a következtetésre jutott, hogy az alperesi biztosított a gépkocsit rövid idõre teljes terjedelmével az úttesten hagyva a továbbhaladás szándékával állította le, ezért elmaradt a teljes üzemen kívüli állapot létrehozása. A KRESZ 40. (7) bekezdésében foglalt megfelelõ rögzítés a veszélyes üzemi jelleghez kapcsolódó tevékenység, mivel ez nem történt meg, a gépjármû veszélyes üzemi jellege nem szûnt meg. Egy másik polgári peres eljárás alapját képezõ esetben a Felperes gépjármûvének szintén a kézifék behúzásának elmulasztása okán az alperesi biztosított gépjármûve nekigurult. Alperes védekezésében hivatkozott a már fentebb ismertetett eseti döntésre, a gépjármû üzemen kívüliségére. Az elsõfokú bíróság ítélete indoklásában rámutatott arra, hogy álláspontja szerint az ítélethozatalkori bírói gyakorlatot jobban tükrözi a BH számú eseti döntés, aminek értelmében az emberi hatás átmeneti megszûnése a gépjármû veszélyes üzemi jellegét nem szünteti meg, ha annak rövid idõre történõ leállítása a továbbhaladás szándékával történt. Az elsõfokú bíróság kiemelte azt, hogy a tevékenység veszélyes üzemi jellege akkor szûnik meg, amikor a gépjármûvet szabályszerûen leállítják, azaz elvégzik 4 BH
8 190 Varia mindazokat a szükséges teendõket, amelyek a teljes üzemen kívüli állapot létrehozásához szükségesek, és ennek a bíróság álláspontja szerint része a kézifék behúzása is. Az ítélettel szemben Alperes nyújtott be fellebbezést. A másodfokú bíróság ítéletében az elsõfokú bíróság ítéletét helyben hagyta, elfogadva az elsõfokú bíróság által a veszélyes üzemi jelleg megszûnésének körében elfoglalt álláspontját. A másodfokú bíróság kiemelte, hogy a perbeli gépkocsi motorja bár nem járt, mozgásba lendült, üzemelt, így alperesi biztosító társaság helytállási kötelezettsége megállapítható. Szintén egy elgurult gépjármû okozott balesetet a következõ ügyben is. A perbeli esetben alperesi biztosított a gépjármûvét belterületen egy lejtõs útszakaszon leállította, hogy az út melletti pékségben vásároljon. Alperesi biztosított a sebességváltót üresbe helyezte, a kézifék behúzását pedig elmulasztotta. A gépkocsi ezért gurulni kezdett és az úttesten szabályosan közlekedõ felperesi gépjármûnek ütközött. A káreseményt a felperes a biztosító társaság felé bejelentette, ahonnan elutasító választ kapott, így igényét peres úton kívánta érvényesíteni. II. r. alperesként a biztosító társasággal, míg I.r. alperesként az elgurult gépjármû tulajdonosával, egyben vezetõjével szemben terjesztett elõ keresetet. II. r. alperes védekezésében a már korábban taglaltak szerint a gépjármû veszélyes üzemi jellegének megszûnésére hivatkozott, míg I. r. alperes a BH számú eseti döntésre hivatkozott, amely szerint a veszélyes üzemi jelleg mindaddig nem tekinthetõ megszûntnek, ameddig a kézifék behúzása nem történik meg, jelen esetben ez nem történt meg, vagy nem megfelelõen, hiszen a gépjármû nem vitásan elgurult. Ebbõl következõen I. r. alperes álláspontja szerint a II. r. alperesi biztosító társaság tartozik helytállni a fennálló kötelezõ gépjármû felelõsségbiztosítás terhére, az I. r. alperes által okozott károk megtérítésére a Felperessel szemben. Az elsõfokú bíróság ítéletében a Felperes keresetének I. r. alperessel szemben helyt adott, II. r. alperessel szemben elutasította a keresetet. A bíróság ítéletének indoklásában utalt arra, hogy az I. r. alperes gépjármûve a baleset bekövetkeztekor parkolt, tehát a veszélyes üzemre irányadó szabályok nem jöhetnek szóba. A bíróság megítélése szerint az I. r. alperes Ptk a szerinti felelõssége alapján köteles a kárt megtéríteni a Felperes részére. III. Összegzés A fenti ítéleteket elemezve arra a következtetésre juthatunk, hogy a bírói gyakorlat egységesnek tekinthetõ abban, hogy a veszélyes üzemi tevékenységet folyamatában kell értékelni, önmagában automatikusan a parkoló helyzet nem szünteti meg a veszélyes üzemi jelleget a gépjármûvek esetén. Ezt erõsíti meg a EBH számú eseti döntés is, amely szerint a gépjármû fokozottan veszélyes jellege akkor szûnik meg, amikor azt szabályszerûen leállítják és elvégzik mindazt a tevékenységet, amely a teljes üzemen kívüli állapot létrehozásához elengedhetetlen, valamint megszûnik a gépjármû emberi irányítás alatt tartása. Különbözõ súllyal esik latba az álló gépjármûvek esetén a továbbhaladás szándéka az egyes ítéletekben, elõfordulnak olyan ítéletek, amelyekben ezt a körülményt az eljáró bíróság nem is vizsgálta, annak ellenére, hogy a BH számú eseti döntésében a Legfelsõbb Bíróság kiemeli, hogy az emberi hatás átmeneti megszûnése a gép-
9 Varia 191 jármû veszélyes üzemi jellegét nem szünteti meg, ha annak rövid idõre történõ leállítása a továbbhaladás szándékával történt. Külön érdemes megállapítani, hogy az elsõ két jogesetben az elsõfokú bíróság ugyanazon tanácsa két igen hasonló esetben milyen eltérõ álláspontot képviselt. A fentebb bemutatott jogesetekben felhívott Legfelsõbb Bírósági eseti döntéseknek közös pontja, hogy mind a Legfelsõbb Bíróság, mind a korábban eljáró bíróságok a gépjármû üzemben tartójának kötelezõ felelõsségbiztosításáról szóló mindenkori kormányrendelet (58/1991. (IV. 13.); 171/2000. (X. 13.); 190/2004. (VI. 8.)) A gépjármûfelelõsségbiztosítás általános feltételei alcímû 1. számú mellékletének 1. illetve 1. pontja értelmezését tették a jogvita eldöntésének alapjává. E szerint a biztosítás tárgyi hatályát a mindenkor hatályos kormányrendeletek az alábbiak szerint határozták meg: A gépjármûvek kötelezõ felelõsségbiztosítása (a továbbiakban: biztosítás) kiterjed azoknak a megalapozott kártérítési igényeknek a kielégítésére, illetve azoknak a megalapozatlan kártérítési igényeknek az elhárítására, amelyeket a biztosított személyekkel szemben a biztosítási szerzõdésben megjelölt gépjármû üzemeltetésével okozott kár miatt támasztanak. Valamennyi bíróság egységes volt a körben, hogy az üzemeltetés fogalmát azonosították a veszélyes üzemi jelleg fennállásával: A gépjármû üzemeltetése és ezúttal a tevékenység fokozottan veszélyes jellege akkor szûnik meg. E publikáció írójának álláspontja szerint a megfogalmazásban nem esik szó a gépjármû veszélyes üzemként történõ mûködtetésérõl, pusztán a gépjármû, mint eszköz üzemeltetésérõl, amelyhez természetszerûleg éppúgy hozzátartozik az ajtó kinyitása, mint a csomagtartó fedelének felnyitása. Az üzemeltetés fogalma nem feltétlenül esik egybe a fokozottan veszélyes jelleg fennállásával. Az pusztán a bírói gyakorlat és értelmezés kimunkálódása során szilárdult alapvetéssé, hogy a kormányrendelet idézett szakasza a gépjármû, mint veszélyes üzem mûködtetésével okozott károk megtérítésérõl rendelkezik. Lehetséges volna olyan értelmezés is, amely szerint az üzemeltetés fogalmát kiterjesztõen kellene értelmezni, de olyan módon, hogy abba azok a helyzetek is benne foglaltassanak, amikor a jármû fokozottan veszélyes jelleggel már nem bír.